stanford-oval/wikipedia huggingface dataset:
הבחירות לרשויות המקומיות בישראל (2018)
עיריות ומועצות מקומיות > קריית מלאכי

| הבחירות לראשות עיריית קריית מלאכי(1) 30 באוקטובר 2018 |
| --- | --- |
אליהו (ללו) זוהר: חיים ויצמן
61.89%: 38.11%
7,024 קולות: 4,326 קולות
ראש העירייה המכהן, אליהו (ללו) זוהר ("הבית היהודי"), נבחר לכהונה שנייה בתפקיד לאחר שזכה ברוב של 61.89% (7,025 קולות). התמודד מולו מנכ"ל העירייה לשעבר חיים ויצמן. ב-21 ביוני 2018 הודיע ראש העירייה לשעבר מוטי מלכה כי יתמודד לראשות העיר, מלכה כיהן כראש העירייה ב-2003 אך נאלץ לפרוש מתפקידו ב-2013 בעקבות עסקת טיעון שבה הודה והורשע בביצוע עבירות הטרדה מינית בנשים הפרת אמונים ובעבירות על חוק תכנון ובנייה,ב-27 באוגוסט מלכה פרש מהתמודדות לראשות העיר. חבר המועצה לשעבר אפרים משעל שקל להתמודד לראשות העיר אך לבסוף הודיע כי יתמודד במסגרת רשימה משותפת של חב"ד וש"ס למועצת העיר.
על 13 המושבים במועצת העיר התמודדו 10 רשימות: רשימת "הבית היהודי" (טב) בראשות ראש העירייה אליהו זוהר ורשימת "התאחדות הספרדים אהבת ישראל חב"ד" (שס), רשימה משותפת של ש"ס וחב"ד בראשות בצלאל ("צאלי") מזרחי ומישל טפירו זכו ב-3 מושבים כל אחת. רשימת "צעירים 2018" (א) בראשות אליאור עמר ורשימת "התקווה לעידן חדש" (ך) בראשות שי סיום זכו בשני מנדטים כל אחת. רשימת "קריה אחת בראשות יוסי סולימני", שהיא איחוד של הקהילה האתיופית ומפלגת העבודה, רשימת "הכח לתושבים" (כח) בראשות שלמה מלכה ורשימת "הליכוד" (מחל) בראשות נדב ויצמן זכו במנדט אחד כל אחת. שלוש רשימות נוספות לא עברו את אחוז החסימה: רשימת "להב שיטרית" (צ), רשימת "קרית-מלאכי אחרת" (גד) בראשות מנכ"ל העירייה לשעבר והמועמד לראשות העיר חיים ויצמן בה היה מועמד גם סגן ראש העיר לשעבר חיים שטיינר שהודח מרשימת חב"ד ורשימת "חי" (חי) בראשות יוסף חורי שמסע הבחירות שלה תועד בסרט לוס אנג'לס דרום וזכתה ב-29 קולות בלבד.(1)
עיריות ומועצות מקומיות > קריית עקרון

| הבחירות לראשות מועצה מקומית קריית עקרון(5) 30 באוקטובר 2018 |
| --- | --- | --- |
| בצלאל דוד | דוד אבו | חובב צברי |
| 26.84% | 23.14% | 50.02% |
| 1,515 קולות | 1,306 קולות | 2,823 קולות |
ראש המועצה המקומית קריית עקרון המכהן, חובב צברי, התמודד מול חבר המועצה הרב בצלאל דוד מתנועת לב, שהתמודד אף הוא ב-2013 וחבר המועצה וסגן ראש המועצה לשעבר, דוד אבו. ראש המועצה הקודם אריק חדד שהפסיד ב-2013 ("עקרון אחת") התמודד למועצה בלבד.
עיריות ומועצות מקומיות > קריית שמונה

| הבחירות לראשות עיריית קריית שמונה (סיבוב שני) |
| --- | --- |
אביחי שטרן: ניסים מלכה
63.39%: 36.61%
6,906 קולות: 3,989 קולות
על ראשות עיריית קריית שמונה התמודד ראש העירייה המכהן, ניסים מלכה, כנציג הליכוד לאחר שערר שהוגש לליכוד בנושא קביעת מועמדי המפלגה נדחה. מולו התמודדו חבר המועצה יורם מלול שחבר למפלגת כולנו והתמודד בשנית, חבר המועצה אביחי שטרן שהתמודד לראשונה על ראשות העירייה, ד"ר אביבה זריהן-ויצמן וסגן ראש העירייה, יגאל בוזגלו.
בין המתמודדים על 13 המקומות במועצה היו: רשימת הבית היהודי בראשות אריה אקרמן ורשימה בראשות אופיר יחזקאלי.
יעקב בן ציון ששימש ראש האופוזיציה במועצה במשך שתי קדנציות הודיע בתחילה על התמודדותו אבל פרש והודיע שיתמוך באביחי שטרן שהיה מספר 2 שלו. מישל בן שימול התמודד גם הוא לראשות המועצה אך עם הצטרפותו של אביחי שטרן למרוץ הסיר את מועמדותו והצטרף לשטרן כמספר 2 ברשימה.
בתום הסיבוב הראשון אף מתמודד לא חצה את רף ה-40% ולכן נערך סיבוב שני, בו התמודדו אביחי שטרן שקיבל 38 אחוז מהקולות וראש העירייה המכהן, ניסים מלכה, שקיבל 28 אחוז מהקולות.
עיריות ומועצות מקומיות > קרני שומרון

יגאל להב, ראש המועצה המכהן, ממשיך לתקופת כהונה שנייה, לאחר שהשיג רוב של 75.95% (2,662 קולות) מול רותי שפיצר, כמנהלת המתנ"ס המקומי לשעבר פעילה חברתית וציבורית (סיעת "התחדשות").
למועצה התמודדה גם סיעת "דורות".
עיריות ומועצות מקומיות > ראמה

ראש המועצה המקומית ראמה המכהן, שאוקי לטיף, התמודד כמועמד יחיד וזכה לתמיכה של 87.61% (3,687 קולות)(5).
עיריות ומועצות מקומיות > ראש העין

| הבחירות לראשות עיריית ראש העין (סיבוב שני) |
| --- | --- |
רז שגיא: שלום בן משה
48.51%: 51.49%
11,381 קולות: 12,081 קולות
ראש העירייה המכהן, שלום בן משה, הודיע כי הוא מתמודד לכהונה נוספת. מולו הכריזו על התמודדותם עוד שישה: רז שגיא, סגן ראש העירייה לשעבר, בני בית אור, איתי ונה (בהמשך הסיר מועמדותו וחבר לבית אור), ישי אדוארד, יוכבד פנחסי-אדיב ומ"מ וסגן ראש העירייה, חנוך עוז, ראש רשימת "יחד כולנו ליכוד".
אף לא אחד מבין המתמודדים חצה את רף ה-40%, לפיכך נערך סיבוב שני בין ראש העירייה המכהן, שלום בן משה (28%, 7,376 קולות), לבין רז שגיא (21.80%, 5,742 קולות).
למועצת העיר התמודדו סיעת ח.ש.ב בראשות בנימין עודני, מרצ-מקומי בראשות עומר שכטר, יש עתיד בראשות אילן אפלבוים, סיעת ש"ס בראשות יעקב אדמוני, סיעת באנו בראשות בני אנניה, סיעה "יחד כולנו ליכוד" המשותפת לסיעת יחד (מפלגת כולנו) בראשות רזיאל אחרק והליכוד בראשות חנוך עוז שהתמודד על ראשות העיר, וסיעת "הקול שלכם במועצה" בראשות אורנה צאיג.
עיריות ומועצות מקומיות > ראש פינה

| הבחירות לראשות מועצת ראש פינה (סיבוב שני) |
| --- | --- |
אהרון ברנזון: מוטי חטיאל
44.31%: 55.69%
717 קולות: 901 קולות
ראש מועצת ראש פינה היוצא אביהוד רסקי לא התמודד לקדנציה נוספת ועל התפקיד מתמודדים ארבעה: ראש המועצה לשעבר וראש סיעת "גיא אוני" אהרון ברנזון, ניר קבלו, מוטי חטיאל, עמיר ילוז. מתמודד נוסף, אלי ירדני, פרש מהמירוץ והודיע על תמיכתו באהרון ברנזון.
אף מתמודד לא חצה את רף ה-40%, לפיכך נערך סיבוב שני בו התמודד אהרון ברנזון (28.98%, 515 קולות) מול מוטי חטיאל (34.38%, 611 קולות).
מספר חברי המועצה בבחירות אלו עלה מ-7 ל-9 מושבים.
עיריות ומועצות מקומיות > ראשון לציון

| הבחירות לראשות עיריית ראשון לציון (סיבוב שני) |
| --- | --- |
דב צור: רז קינסטליך
47.37%: 52.63%
33,768 קולות: 37,525 קולות
ראש העירייה המכהן, דב צור (סיעת רק ראשון), הודיע בינואר 2018 על כוונתו להתמודד בשלישית על ראשות עיריית ראשון לציון על רקע חשדות לפלילים שבהם נחקר. עוד מתמודדים חבר המועצה דורון אוזן (סיעת הצעירים והסביבה), רז קינסטליך (סיעת הירוקים+הצעירים), חברת המועצה ליאל אבן-זהר (סיעת דרך חדשה עם הירוקים של ראשון) שהתמודדה על התפקיד גם ב-2013, יו"ר האופוזיציה במועצת העיר אסף דעבול (סיעת "פז"), והעיתונאי רותם אברוצקי אלמוג שהודיע לאחר מכן על פרישה וחבירה לרשימתה של ליאל אבן-זהר. כמו כן, מוטי עג'מי הודיע על כוונתו להתמודד ברשימת "ראשון אחת". חברת הכנסת לשעבר אנסטסיה מיכאלי הודיעה על רצונה להתמודד בבחירות מטעם ישראל ביתנו.
בתום הסיבוב הראשון אף מתמודד לא חצה את רף ה-40%ולכן נערך סיבוב שני, בו התמודדו דב צור שקיבל 31 אחוז מהקולות ורז קינסטליך שקיבל 21 אחוז מהקולות.
בין הרשימות שהתמודדו על 29 המושבים במועצה היו: רשימת יש עתיד בראשות איתי מתיתיהו ורשימה דתית חדשה בשם "מאמינים בראשון" בראשות שמואל ג'מיל. סיעת "אחדות" בראשות טל נאור התמודדה אף היא. הסיעה הביעה תמיכה ברז קינסטליך במרוץ לראשות העיר. בנוסף התמודדה גם סיעת הליכוד בראשות רו"ח יוסי חממי.
עיריות ומועצות מקומיות > רהט

| הבחירות לראשות עיריית רהט(7) 30 באוקטובר 2018 |
| --- | --- | --- | --- | --- |
| טלאל אל-קרינאווי | מאג'ד אבו בילאל | סופיאן אל-קרינאווי | פאיז אבו סהיבאן | פייסל אל-הזייל |
| 33.76% | 2.51% | 0.41% | 42.42% | 20.89% |
| 9,439 קולות | 701 קולות | 116 קולות | 11,862 קולות | 5,842 קולות |
טלאל אל-קרינאווי, ראש העירייה המכהן, הודיע על התמודדות לקדנציה נוספת. על התפקיד מתמודדים עוד ארבעה: פאיז אבו סהיבאן ראש העירייה לשעבר, פייצל אלהזייל, סופיאן אלקרינאוי, מאגד אבו בלאל.
למועצת העיר מתמודדות 11 רשימות על 17 מקומות. רשימת אלאחוה ואלמוסאואה בראשות טלאל אל-קרינאווי, רשימת אלוחדה ואלסלאם בראשות אלרמילי יוסף, רשימת רהט לכולם בראשות אבו בלאל מאגד, רשימת אלווסט בראשות אלנסאסרה חסן, רשימת אלאסלאח ואלתע'ייר בראשות פייצל אלהזייל, רשימת תאחלף אלכיר בראשות אבו צהיבאן פאיז, רשימת אלהודא ואלסלאם בראשות עלי כתנאני, רשימת סואעד אלופאק בראשות סהיבאן סמי, רשימת אלנהדא ואלאכלאס בראשות אבו מדע'ם עטא, רשימת סאוות אלחק בראשות אבו לטיף רבחי, רשימת סאוות שבאב בראשות אל קרינאוי סופיאן.
עיריות ומועצות מקומיות > רחובות

רחמים מלול, המכהן כראש עיריית רחובות מאז מרץ 2009 מטעם הליכוד, נבחר לתקופת כהונה נוספת עם תמיכה של 63.16% (35,262 קולות)(5), אולם סיעתו התפצלה לשתי סיעות.
מספר חברי מועצת העיר עלה מ-23 ל-25. לראש רשימת הבית היהודי נבחר אמיתי כהן ונציג חסידות חב"ד שוריין למקום השלישי ברשימה בתמורה לתמיכת החסידות ברשימה, סיעת שס"ד בראשות אבנר אקוע (האות ד' שייכת לדגל התורה) המשותפת למפלגת ש"ס ודגל התורה התמודדה שוב ואגודת ישראל בראשות פנחס הומינר מחסידות קרעטשניף התמודדה בנפרד ברשימה החסידית חברתית. רשימות נוספות שהתמודדו הן סיעת "רחובותי" בראשות סגן ראש העירייה, מתן דיל, יש עתיד עם רשימת החינוך בראש בראשות זוהר בלום, הליכוד בראשות ראש העירייה, רחמים מלול, מפלגת העבודה התאחדה עם צעירי מפלגת הליכוד ברשימת לב למען תושבי רחובות בראשות יניב מרקוביץ, ורחובות חופשית של מרצ בראשות איטל בציר אלשיך. כמו כן, התמודדה הרשימה "כיכר העיר עוז" בראשות שאול צגהון.
עיריות ומועצות מקומיות > ריינה

| הבחירות לראשות המועצה המקומית ריינה(2) 30 באוקטובר 2018 |
| --- | --- | --- | --- |
| ג'מיל בסול | ח'אלד טאטור | ח'אלד טאטור | תיסיר בסול |
| 40.77% | 26.36% | 18.77% | 14.11% |
| 3,856 קולות | 2,493 קולות | 1,775 קולות | 1,335 קולות |
ראש מועצה מקומית ריינה חאלד טאטור הודיע שלא יתמודד על קדנציה שנייה בתפקיד על רקע כתב אישום שהוגש נגדו על עבירות של סחיטה באיומים, מרמה והפרת אמונים.
עיריות ומועצות מקומיות > רכסים

מועצה מקומית רכסים עברה בעשורים שקדמו לבחירות תהליך התחרדות שבעקבותיו רוב מוחלט של חברי המועצה המכהנים כיום הם חרדים המיוצגים ברשימת "שי" המשותפת למפלגות דגל התורה וש"ס (במועצה שנבחרה ב-2013 ישב נציג יחיד מטעם הליכוד). זהות מועמדה לראשות המועצה נקבע בהסכם רוטציה בין המפלגות, ולפי הסכם זה נציג ש"ס אמור להתמודד על תפקיד ראש המועצה במקומו של ראש המועצה המכהן יצחק רייך נציג דגל התורה.
בסוף חודש ספטמבר הוסכם סופית כי ראש המועצה המקומית הבא יהיה ראש העירייה לשעבר, דן כהן, והוסכם על הגשת רשימה אחת משותפת לכל המפלגות ולפיכך לא יתקיימו בחירות ברכסים וכהן והרשימה יוכרזו כזוכים(7).
מספר המנדטים במועצה עולה בבחירות אלו מ-9 ל-11.
עיריות ומועצות מקומיות > רמלה

| הבחירות לראשות עיריית רמלה(4) |
| --- | --- |
מיכאל וידל: עדי שטרנברג
61.24%: 38.76%
19,638 קולות: 12,428 קולות
ראש העירייה המכהן, מיכאל וידל, איש הליכוד, נבחר שוב לאחר שזכה ב-61 אחוז מהקולות. בכך ממשיך את תפקידו שהתחיל בבחירות מיוחדות שהתקיימו ב-21 ביוני 2017 לאחר התפטרותו של יואל לביא. מולו התמודד עדי שטרנברג מרשימת "רמלה שלנו", שהגיע למקום שני בבחירות המיוחדות, ונתמך בבחירות אלו על ידי מקומי ועל ידי מפלגת כולנו. מועמד נוסף בשם אבנר חלדרוב הכריז על התמודדות בראש רשימת "אחדות" אך לא התמודד בסופו של דבר.
מספר חברי המועצה הנבחרים עלה בבחירות אלו מ-17 ל-19, עליהן התמודדו 12 רשימות שכולן עברו את אחוז החסימה. "רמלה שלנו" (כ) בראשות עדי שטרנברג והליכוד בראשות מיכאל וידל קיבלו 3 מנדטים כל אחת. הבית היהודי (טב) בראשות הראל שהם, הרשימה הערבית המשותפת (עם) בראשות ראיס אבו סיף וש"ס (שס) בראשות מאור אשש קיבלו 2 מנדטים כל אחת. הרשימות הנותרות קיבלו מנדט אחד כל אחת: "רמלה אחרת" (א) בראשות רונן רוטשטיין, "דור חדש" (ח) בראשות רונן מושייב, "עולמי" (ים) בראשות אברהם דז'ורייב, "רמלה ביתנו-בדרך חדשה" (ל) בראשות מיכאל מיכאלוב (רשימת בת של ישראל ביתנו), "האחדות למען רמלה" (נ) בראשות נאיף אבו סויס, "נאמני התורה" (נ) בראשות הרב מיכאל דרעי שפרש מש"ס והקים רשימה עצמאית ו"סיעת הקידמה והשוויון" (ר) בראשות עו"ד מוסא סאבא.(4)
עיריות ומועצות מקומיות > רמת השרון

| הבחירות לראשות עיריית רמת השרון (סיבוב ראשון) 30 באוקטובר 2018 |
| --- | --- | --- | --- | --- |
| רוני בלקין | רמי בר לב | אבירם גרובר | אילן כהן | טל עזגד |
| 31.7% | 21.54% | 39.97% | 5.17% | 1.61% |
| 7,026 קולות | 4,775 קולות | 8,860 קולות | 1,146 קולות | 357 קולות |
ראש עיריית רמת השרון המכהן אבירם גרובר מסיעת "בית" מתמודד לקדנציה נוספת. מולו מתמודד רוני בלקין ראש רשימת רמת השרון 1 (שאביו שימש כראש המועצה קרוב לעשור).
לראשות העירייה התמודדו בנוסף המועמדים הבאים:
רמי בר-לב, ראש רשימת "ראש חזק לרמת השרון";
חבר המועצה לשעבר אילן כהן, ראש רשימת "התחדשות";,
חבר המועצה טל עזגד, ראש רשימת "כולנו – הירוקים".
עידן למדן ממרצ הסיר את התמודדותו לראשות העיר.
בתום הסיבוב הראשון אף מתמודד לא חצה את רף ה-40% ולכן נערך סיבוב שני, בו התמודדו אבי גרובר שקיבל 39 אחוז מהקולות אך חסרו לו חמישה קולות כדי לחצות את הרף ולזכות כבר בסיבוב הראשון, ורוני בלקין שקיבל 31 אחוז מהקולות. בסיבוב השני השיג אבירם גרובר רוב של 53.97% (10,755 מול 9,171 קולות).
ראש העירייה לשעבר, יצחק רוכברגר, שהורשע בפלילים, הודיע במאי 2018 על כוונתו לשוב ולהתמודד על ראשות העיר. לאחר הגשת המועמדות פסל מנהל הבחירות את התמודדות של רוכברגר מכיוון שלא חלף די זמן מאז ריצוי עונשו וערעור על הפסילה שהוגש לבית המשפט המחוזי נדחה.
מספר חברי המועצה הנבחרים עולה בבחירות אלו מ-15 ל-17. בין המתמודדים על מקום במועצה "רמת השרון חופשית", "סיעת השכונות" וסיעת "בית" בראשות ראש העירייה, אבירם גרובר. מרצ ומפלגת הירוקים שיתפו פעולה והתמודדו למועצת העיר תחת רשימה משותפת.
למועצת העיר התמודדו הרשימות הבאות:
| שם | סימן | ראש הרשימה |
| --- | --- | --- |
| מסורת של עשייה | אח | יעקב קורצקי |
| יחדיו – רמת שרונים אוהבים | זך | שמואל גריידי |
| רמת השרון חופשית | חפ | צחי שריב |
| התחדשות | יד | אילן כהן |
| כולנו – הירוקים | כן | טל עזגד |
| בית | לי | אבירם גרובר |
| רמת השרון החילונית, מרצ וירוקים | מרצ | עידן למדן |
| רמת השרון שלנו | עם | גיא קלנר |
| ראש חזק לרמת השרון | רם | רמי בר לב |
| רמת השרון 1 | רק | רוני בלקין |
| סיעת השכונות | ש | לירן זילברמן |
עיריות ומועצות מקומיות > רמת ישי

| הבחירות לראשות המועצה המקומית רמת ישי(2) |
| --- | --- | --- | --- |
| יונתן הירשפלד | ניר חבקין | ליבי אלקריף | עופר בן אליעזר |
| 25.63% | 17.60% | 15.07% | 41.71% |
| 1,012 קולות | 695 קולות | 595 קולות | 1,647 קולות |
ראש מועצת רמת ישי עופר בן אליעזר, המכהן מאז 2008, נבחר לתקופת כהונה נוספת בראש רשימת "רמה". לצידו התמודדו ניר חבקין, קודמו בתפקיד, בראש רשימת "הדר" יונתן הירשפלד, מסיעת "מחר", בתמיכתה של מפלגת כולנו, וליבי אלקריף מרשימת "כרי"ש" (כולנו רמת ישי). חבר המועצה גיא זקס מסיעת "עתיד רמת ישי" הודיע אף הוא שיתמודד אך לבסוף חבר לאלקריף והוצב במקום השני ברשימת כרי"ש.
בנוסף לרשימות ארבע המתמודדות לראשות המועצה התמודדה רשימה חמישית בשם תות (תושבים ותוצאות) בראשות אסף אוברלנדר התמודד בראש סיעה שהקים. בבחירות עצמן זכו רשימת תות – תושבים ותוצאות (פז) ורמה (ר) ב-3 מנדטים כל אחד ורשימות הדר (הד), מחר (עם) וכרי"ש (קן) זכו במנדט אחד כל אחת.(2)
עיריות ומועצות מקומיות > רעננה

| הבחירות לראשות עיריית רעננה (סיבוב שני) |
| --- | --- |
איתן גינזבורג: חיים ברוידא
41.74%: 58.26%
13,021 קולות: 18,172 קולות
ב-15 במרץ 2018 נבחר איתן גינזבורג לראש עיריית רעננה, לאחר התפטרותו של זאב בילסקי. בנוסף אליו, התמודדו על ראשות העירייה ניר קריסטל, חיים ברוידא, ארז ברט, יקי ודמני, רונית וינטראוב ורחלי בן ארי סקעת אשר התמודדה ברשימה עצמאית לאחר שהפסידה את מקומה כראש סיעת הליכוד בעיר. איתן גליק, שהכריז ראשון על התמודדותו לראשות העיר, פרש מהמירוץ ב-17 במאי וירוץ בראש רשימת יש עתיד למועצה. סימה פרי פרשה מהמירוץ בתחילת יולי.
אף לא אחד מבין המתמודדים על ראשות העירייה חצה את רף ה-40%, לפיכך נערך סיבוב שני בו התמודד ראש העירייה המכהן, איתן גינזבורג (27.77%, 10,435 קולות), מול חיים ברוידא (33.20%, 12,475 קולות).
למועצה התמודדו הרשימות הבאות:
| שם | אותיות | ראש הרשימה | הערה |
| --- | --- | --- | --- |
| רעננה מכל הלב | וי | יקי ודמני |  |
| התנועה החברתית | נץ | רחלי בן ארי סקעת |  |
| הרשימה הדתית המאוחדת | טב | אריה פרידמן | איחוד בין רשימת 'הבית היהודי' בראשות אריה פרידמן ורשימת 'מאמינים ברעננה' בראשות אלי אלוש. |
| מרצ רעננה חופשית | מרצ | רונית וינטראוב | ראש הרשימה מועמדת גם לראשות העירייה. |
| חל"ק – חברה למען קהילה | קנ | ערן לוי |  |
| עלינו רעננה – יחד | צ | יוסף סלאמה | רשימת עולים שהתמודדה לראשונה. |
| הליכוד רעננה | מחל | אילן כהן |  |
| לב | לב | איתן גינזבורג | רשימתו של ראש העירייה המכהן. |
| רעננים | ק | ניר קריסטל |  |
| חיים ברעננה | חנ | חיים ברוידא |  |
| באמונה | שץ | חיים גולדמן |  |
| יש עתיד ברעננה (פה) | פה | איתן גליק | ראש הרשימה היה מועמד לראשות העירייה, אך הסיר את מועמדותו. |
עיריות ומועצות מקומיות > שבלי – אום אל-גנם

| הבחירות לראשות מועצת שבלי – אום אל-גנם (סיבוב שני) |
| --- | --- |
מוניר שיבלי: נעים שיבלי
51.28%: 48.72%
1,743 קולות: 1,656 קולות
נעים שיבלי, המכהן כראש המועצה המקומית שבלי – אום אל-גנם, הודח בסיבוב הראשון לאחר שזכה רק ב-29.08% מקולות הבוחרים.
אף מועמד אחר לא חצה את רף ה-40%, לכן נערך סיבוב שני בו היה אמור להתמודד מוניר שיבלי (36.37%, 1,257 קולות) מול חאתם שיבלי (31.31%, 1,082 קולות), אך האחרון פרש ולכן התמודד במקומו נעים שיבלי שקיבל בסיבוב הראשון 29.08% (1,005 קולות).
עיריות ומועצות מקומיות > שגב-שלום

ראש המועצה המקומית שגב שלום עאמר אבו מעמר ימשיך בתפקידו לאחר שהשיג רוב של 58.94% (2,459 קולות) מול סמיר בן סעיד שקיבל 1,713 קולות.(6).
על 11 מקומות במועצה התמודדו 5 רשימות: "שגב שלום המאוחדת" (עפ) בראשות עאמר אבו מעמר שזכתה ב-6 מושבים, "יחד לקראת העתיד" (ק) בראשות סמיר בן סעיד שזכתה בשני מושבים והרשימות "אלאתפאק" (י), "תגמוע שגב שלום" (נ) ו"צעירי שגב שלום" (ץ) שזכו במנדט אחד כל אחת.
עיריות ומועצות מקומיות > שדרות

אלון דוידי, המכהן כראש עיריית שדרות מאז הבחירות הקודמות בשנת 2013, התמודד לתקופת כהונה נוספת והשיג רוב של 65.89% (8,734 קולות)(6). חבר הכנסת עמיר פרץ, תושב העיר, הריץ מולו את אמיר פינטו לראשות העיר. אישים נוספים שהכריזו על כוונה להתמודד לראשות העיר אך פרשו בהמשך היו פרדריק גרניט שנשאר להתמודד למועצת העיר ברשימת "שדרות יכולה", חבר המועצה הרצל שאובי מסיעת "עוצמה לשדרות" שהתמודד בעבר שלוש פעמים, גזבר העירייה לשעבר שמעון פרץ ואנטולי נחשונוב, מי שהיה סגנו של דוידי.
על 15 המקומות במועצה התמודדו 13 רשימות. רשימת "מחר בראשות אלון דוידי" (מחר) בראשות ראש העיר המכהן והנבחר זכתה ב-5 מנדטים. "שדרות ביתנו בראשות מרק איפראימוב" (ל), סיעת בת של ישראל ביתנו, זכתה ב-3 מנדטים. "שדרות הבית שלנו ברשות יניב פרץ" (זך) זכתה בשני מנדטים. 5 רשימות זכו במנדט אחד: "אמיר פינטו שדרות בראש שלנו" (א) שהתמודד מול דוידי על ראשות העיר, "טוב לשדרות בראשות מיכאל אמסלם" (יד), "צעירים למען שדרות בראשות אביאל בן זיקרי" (נצ), "התאחדות הספרדים העולמית שומרי התורה" (שס) בראשות דורון שושן טקטוק ורשימת "עוצמה לשדרות בראשות הרצל שאובי" (ק). רשימה זו הורכבה מהרצל שאובי, נציג דגל התורה, שהתמודד גם על ראשות העיר אך פרש מהמירוץ, אחיו משה שאובי נציג כולנו ושלישית מדלן טוויטו, המייצגת קבוצת של מאוכזבי ש"ס. זהו מקרה ראשון בו חרדית התמודדה ברשימה בה כלולים גם נציגי דגל התורה. חמש רשימות לא נבחרו למועצת העיר: "הרשימה לצדק ושויון חברתי בשדרות" (חי), "שדרות יכולה" (יש), "נטו שדרות בראשות אלירן מאיר ג'רבי" (ן), "שדרות מנצחת" (פה) של אבי אדאף ופרדריק גרניט ו"שדרות אחת" (ר).
עיריות ומועצות מקומיות > שוהם

| הבחירות לראשות המועצה המקומית שוהם(1) 30 באוקטובר 2018 |
| --- | --- | --- | --- | --- |
| איתן פטיגרו | גלעד רבינוביץ | הילה דוד | יוסי לוי | יעקב עמנואל |
| 63.73% | 21.88% | 1.99% | 10.16% | 2.24% |
| 7,217 קולות | 2,478 קולות | 225 קולות | 1,151 קולות | 254 קולות |
ראש מועצה מקומית שוהם המכהן גיל ליבנה הודיע על פרישה מראשות המועצה לאחר 15 שנים בתפקיד. על התפקיד התמודדו יוסי לוי מרשימת "שוהם עושים עם הלב", איתן פטיגרו מרשימת שוהם שלנו, סגן ראש המועצה, גלעד רבינוביץ, מרשימה "שוהם בתנופה"
עיריות ומועצות מקומיות > שלומי

| הבחירות לראשות המועצה המקומית שלומי |
| --- | --- | --- | --- |
| גבריאל נעמן | דוד דר | יששכר בובליל | שיפרה ווקנין |
| 44.91% | 36.22% | 6.23% | 12.65% |
| 1,644 קולות | 1,326 קולות | 228 קולות | 463 קולות |
ראש מועצה מקומית שלומי גבריאל נעמן ימשיך לתקופת כהונה נוספת, לאחר שהשיג 44.98% מקולות הבוחרים. מולו התמודדו דודו דר, יששכר בובליל ושיפרה ווקנין. אור מרוני הייתה אמורה להתמודד, אך לא התמודדה לבסוף.
עיריות ומועצות מקומיות > שעב

| הבחירות לראשות מועצת שעב (סיבוב שני) |
| --- | --- |
מחמוד בוקאעי: עלי ח'ואלד
52.84%: 47.16%
2,344 קולות: 2,092 קולות
ראש המועצה המקומית שעב שחיבר פייסל לא התמודד לתקופת כהונה נוספת. אף לא אחד מבין ששת המתמודדים לתפקיד עבר את רף ה-40%, לכן התקיים סיבוב שני בו התמודדו מחמוד בוקאעי (39.82%, 1,767 קולות) ועלי ח'ואלד (23.26%, 1,032 קולות).
עיריות ומועצות מקומיות > שפרעם

| (5)הבחירות לראשות עיריית שפרעם |
| --- | --- | --- | --- |
| אמין ענבתאוי | יחיא ספורי | נאהד ח'אזם | עורסאן יאסין |
| 17.76% | 1.49% | 36.39% | 44.37% |
| 3,972 קולות | 333 קולות | 8,140 קולות | 9,925 קולות |
לראשות עיריית שפרעם התמודדו ארבעה מועמדים, מתוכם שלושה שכיהנו בעבר בתפקיד: אמין ענבתאוי ראש העירייה המכהן, נאהד ח'אזם שכיהן בשנים 2008–2013 ועורסאן יאסין שכיהן בשנים 1998 – 2008. מתמודד נוסף היה יחיא ספורי.
עיריות ומועצות מקומיות > תל אביב-יפו

| הבחירות לראשות עיריית תל אביב-יפו(4) |
| --- | --- | --- | --- |
| נתן אלנתן | אסף הראל | אסף זמיר | רון חולדאי |
| 6.87% | 12.12% | 34.16% | 46.85% |
| 13,381 קולות | 23,606 קולות | 66,501 קולות | 91,203 קולות |
רון חולדאי, המכהן כראש עיריית תל אביב-יפו מאז 1998, נבחר לתקופת כהונה נוספת בתמיכת העבודה ברוב של 46 אחוז מהקולות. מולו התמודדו יו"ר סיעת רוב העיר וסגן ראש העיר, אסף זמיר הקומיקאי והתסריטאי אסף הראל ויו"ר מפלגת ש"ס בעיר נתן אלנתן. אסף זמיר, סגנו של חולדאי לשעבר, עזב את העירייה על מנת להתמודד לכנסת במפלגת "כחול לבן".
בין הרשימות שהתמודדו על מקום במועצה:
סיעת הליכוד בראשות ארנון גלעדי רצה ברשימה אחת עם כרמלה עוזרי מסיעת צדק חברתי ומאי גולן מעמותת "העיר העברית".
רשימת "יש עתיד בתל אביב יפו" בראשות תא"ל (במיל) רועי אלקבץ.
רשימת "אנחנו העיר" בראשות אסף הראל, עו"ד אמיר בדראן (חד"ש) ומנכ"לית "אחותי" שולה קשת (תו-שוים ותו-שוות).
רשימת עיר ירוקה בהובלת מור גלבוע, מנכ"ל מגמה ירוקה.
רשימת "חי – חילונים ירוקים" בראשות חבר מועצת העיר ראובן לדיאנסקי שקיבלה מימון מטעם מפלגת חץ בראשות אברהם פורז (הוצב במקום השני), באמצעות כספים שהצטברו בקופת המפלגה.
רשימת "תל אביב אחת" בראשות ראש העירייה המכהן, רון חולדאי.
רשימת "רוב העיר" בראשות סגן ראש העירייה, אסף זמיר, ובתמיכתה של ציפי ברנד.
"הלו רשימת הנשים של ת"א" בראשות שלי הראל, מלשכת ראש העיר.
עיר לכולנו בראשות אהרון מדואל, סגן ראש העיר
"רשימת "יאפא" בהנהגת עבד אבו שחאדה וליזה חנניה בתמיכת בל"ד.
"הרשימה התלאביבית בראשות אור סיונוב" (בעבר מועמדת בעיר לכולנו) בתמיכת התנועה הירוקה.
רשימת "מקומי בתל אביב" בראשות יותם שמיר, רשימת צעירים בשנות ה-20 לחייהם.
"עולים ביחד" – רשימת עולים בראשות בוריס שינדלר וויקה קגן.
מרצ תל אביב-יפו בראשות מיטל להבי.
רשימת שגב, שתחילה סוכם שירוצו במסגרתה יחד ש"ס, הבית היהודי ויהדות התורה, התפרקה, וש"ס התמודדה באופן עצמאי בראשות נתן אלנתן
רשימת "מאמינים" (גב) בראשות חיים גורן תייצג את הבית היהודי, יהדות התורה ואת יחד שמיוצגת על ידי בנימין (בני) בבאיוף שפרש מש"ס.
"תל אביב בטוחה" בראשות שלמה מסלאוי וכח לגמלאים בראשות נתן וולוך ירוצו ברשימה אחת שתיקרא "כח לגמלאים ואזרחים ותיקים". ברשימה שותפים נחמה גולדווסר יו"ר ועד שכונת נחלת יצחק ודרור לוטן.
"דרום העיר" בראשות סוזי צמח כהן, שנתמכת על ידי הפעילה החברתית שפי פז.
"תל אביב טבעונית" בראשות עומר שליו, המתמקדת בסוגיות של טבעונות וזכויות בעלי חיים בעיר.
רשימת "משנים כיוון בתל אביב יפו" בראשות ניר לוי.
עיריות ומועצות מקומיות > תל שבע

ראש המועצה המקומית תל שבע טואמן אבו רקייק לא התמודד לתקופת כהונה נוספת. אף לא אחד מבין שלושת המתמודדים לא חצה את רף ה-40%, לכן היה אמור להתקיים סיבוב שני בין עומאר אבו רקייק (39.41%, 2,915 קולות) ומוסא אלאעסם (34.11%, 2,523 קולות). המועמד השלישי היה מוסלח אבו עסא (קיבל 26.48%). בפועל פרש אלאעסם לפני הסיבוב השני ואבו רקייק נותר מועמד יחיד לתפקיד. בסיבוב השני זכה אבו רקייק בתמיכה של 1,285 קולות (98.02%) מול 26 מתנגדים. שיעור ההצבעה ירד מ-78.86% בסיבוב הראשון ל-13.59% בסיבוב השני.(11)
6 רשימות התמודדו על 13 המקומות במליאת המועצה. רשימות "אלמוסתקבל שוויון ושינוי" (או) בראשות מוסא אלאעסם ו"אלרסאלה לשינוי" (ם) בראשות עומאר אבו רקייק זכו ב-4 מנדטים כל אחד, קאדמון ללתע'ייר (קע) בראשות מוסלח אבו עסא זכתה ב-3 מנדטים, רשימות "אלנהדה" (ד) ו"בלדי" (ץ) זכו במנדט אחד כל אחת ו"הרשימה הנאמנה" (נ) לא נבחרה למועצה.(11)